An guilid kan tinampo paghaleng barangay Iberica sagkod sa barangay Kalamunding an pighahanda nindang pwestohan nin sari-saring kakanon na an pagluto por medio nin guta nin niyog.
An sabi kan mga awtoridad digdi, 52 na mga banrangay kan banwaan na ini an aktibong nagsusuporta sa programa.
Nagpaheling man kan saindang tabang an mga mga eskwelahan, mga ahensyas kan gobierno asin an dakul na mga organisasyon.
Alas 5:00 nin hapon ngonian, sarabay na i-pupwesto sa guilid kan National Highway an mga kakanon.
Aalokon man kan mga organizers an mga tawo na mag namit kan saindang mga luto.
Mientrastanto, igwa nin ma-evaluar ngonian kan programang ini.
An proyektong ini parte kan programa kan banwaan sa pagcelebrar kan ika-116 na Busig on Festival.
Mawot ni Alkalde Joseph V. Ascuita na makisumaro an gabos tanganing maheling kan bilog na kinaban an mga masisiram na kakanon na ginibo, na an mayor na ingrediente, guta nin niyog.
An banwaan na ini saro sa mga lugar na Bicol na may mahiwas na tanoman nin niyog.
May pagtubod an lokal na administrasyon na magiging matriumfo an proyekto, asin ngapit na panahon, dadayohon an saindang banwaan por medio kan mga luto na ginutaan. (BICOLSTANDARD.COM) BICOL NEWS
Bicol news | Albay news | Camarines Norte news | Camarines Sur news | Catanduanes news | Daet news | Iriga City news | Ligao City news | Masbate news |Masbate City news | Naga City news | Sorsogon news | Sorsogon City news | Tabaco City news | Virac news | Bicol Standard on Facebook | Bicol Standard on Youtube | Bicol Standard on Instagram | Bicol Standard on Google+ | Bicol Standard on Pinterest
war_Latn war_Latn war_Latn war_Latn war_Latn bam_Latn war_Latn war_Latn tgl_Latn war_Latn eng_Latn